ജാക്സണ്‍ പൊള്ളോക്ക് - വിക്കിപീഡിയ

# ജാക്സണ്‍ പൊള്ളോക്ക്

### വിക്കിപീഡിയ, ഒരു സ്വതന്ത്ര വിജ്ഞാനകോശം.

കുറുക്കുവഴി(?)

ജാക്സണ്‍ പൊള്ളോക്ക്
The Jackson Pollock: Jazz album, put together by MoMA, is a collection of music Pollock used to listen to while painting. The cover comes from a famous documentary about Pollock.
ജനനപ്പേര് | പോള്‍ ജാക്സണ്‍ പൊള്ളോക്ക്
ജനനം | ജനുവരി 28, 1912 കോഡി, വ്യോമിങ്ങ്
മരണം | ആഗസ്റ്റ് 11, 1956 (പ്രായം: 44) സ്പ്രിങ്ങ്സ്, ന്യൂയോര്‍ക്ക്
പൗരത്വം | അമേരിക്കന്‍
രംഗം | ചിത്രകാരന്‍
പ്രസ്ഥാനം | അമൂര്‍ത്ത എക്സ്പ്രഷനിസം
അഭ്യുദയകാംഷികള്‍ | പെഗ്ഗി ഗുഗ്ഗെന്‍ഹീം
പുരസ്കാരങ്ങള്‍ | ഇല്ല.

പോള്‍ ജാക്സണ്‍ പൊള്ളോക്ക് (ജനുവരി 28, 1912 - ആഗസ്റ്റ് 11, 19560 ആധുനിക ചിത്രകലയെ സ്വാധീനിച്ച ഒരു അമേരിക്കന്‍ ചിത്രകാരനും അമൂര്‍ത്ത എക്സ്പ്രഷനിസ്റ്റ് പ്രസ്ഥാനത്തിലെ ഒരു പ്രധാന പ്രേരക ശക്തിയുമായിരുന്നു.

## [തിരുത്തുക] ആദ്യകാലം

അഞ്ചു മക്കളില്‍ ഏറ്റവും ഇളയവനായ പൊള്ളോക്ക് 1912-ല്‍ അമേരിക്കയിലെ കോഡി, വ്യോമിങ്ങ് എന്ന സ്ഥലത്ത് ജനിച്ചു. അരിസോണയിലും കാലിഫോര്‍ണിയയിലും ആയിരുന്നു ബാല്യം. കാലിഫോര്‍ണിയയിലെ മാന്വല്‍ ആര്‍ട്ട്സ് ഹൈ സ്കൂളില്‍ ആയിരുന്നു പഠിച്ചത്. 1930-ല്‍ തന്റെ സഹോദരനായ ചാള്‍സിനെ പിന്തുടര്‍ന്ന് ജാക്സണ്‍ പൊള്ളോക്ക് ന്യൂയോര്‍ക്ക് സിറ്റിയിലേക്ക് താമസം മാറി. ഇവര്‍ ഇരുവരും തോമസ് ഹാര്‍ട്ട് ബെന്റണ്‍ എന്ന ചിത്രകാരന്റെ കീഴില്‍ ആര്‍ട്ട്സ് സ്റ്റുഡന്റ്സ് ലീഗില്‍ ചിത്രകല പഠിച്ചു. പൊള്ളോക്കിന്റെ ആദ്യകാല ചിത്രങ്ങളില്‍ ബെന്റണിന്റെ സ്വാധീനം കാണുവാന്‍ സാധിക്കും, പ്രത്യേകിച്ച് വളഞ്ഞുപുളഞ്ഞ് തിരമാലകള്‍ പോലെ താളത്തിലുള്ള വരകളിലും ചിത്രങ്ങള്‍ക്ക് വിഷയമായി ഗ്രാമീണ വിഷയങ്ങള്‍ തിരഞ്ഞെടുക്കുന്നതിലും.

നമ്പ്ര. 5, 1948 എന്ന ചിത്രം 2006-ല്‍ 140 ദശലക്ഷം ഡോളറിന് വിറ്റു എന്നതിനെച്ചൊല്ലി ധാരാളം വിവാദങ്ങള്‍ ഉണ്ടായി

## [തിരുത്തുക] ചിത്രരചനാശൈലി

1936-ല്‍ ഒരു ന്യൂയോര്‍ക്ക് സിറ്റിയില്‍ നടന്ന പരീക്ഷണ പാഠശാലയില്‍ മെക്സിക്കന്‍ മ്യൂറല്‍ ചിത്രകാരനായ ഡേവിഡ് അല്ഫാരോ സിക്വീറോസ് പൊള്ളോക്കിന് ആദ്യമായി ദ്രവ പെയിന്റ് പരിചയപ്പെടുത്തി. 1940-കളുടെ തുടക്കത്തില്‍ പൊള്ളോക്ക് പെയിന്റ് കോരി ഒഴിക്കുന്നത് തന്റെ കാന്‍‌വാസുകളില്‍ പല ശൈലികളില്‍ ഒന്നായി ഉപയോഗിച്ചു. “മെയില്‍ ആന്റ് ഫീമെയില്‍”, “കമ്പോസിഷന്‍ വിത്ത് പോറിങ്ങ് I“ തുടങ്ങിയ ചിത്രങ്ങളില്‍ പൊള്ളോക്ക് ഈ ശൈലി ഉപയോഗിച്ചു. സ്പ്രിങ്ങ്സിലേക്ക് താമസം മാറിയ ശേഷം പൊള്ളോക്ക് കാന്‍‌വാസുകളെ നിലത്ത് വിരിച്ച് ചിത്രം വരച്ചു തുടങ്ങി. “ഡ്രിപ്പ് റ്റെക്നിക്ക്” എന്ന് പില്‍ക്കാലത്ത് അറിയപ്പെട്ട തന്റെ ശൈലി രൂപപ്പെടുത്തി. എങ്കിലും തുളുമ്പുക എന്നതിനെക്കാള്‍ കോരി ഒഴിക്കുക എന്നതായിരിക്കും കൂടുതല്‍ യോജിക്കുന്ന വാക്ക്. പൊള്ളോക്ക് കട്ടിപിടിച്ച ബ്രഷുകളും വടികളും കേക്കിനും മറ്റും ഐസിങ്ങ് ഇടാന്‍ ഉപയോഗിക്കുന്ന തടിച്ച സിറിഞ്ചുകളും വരെ ചിത്രം വരയ്ക്കുന്നതിനുള്ള ഉപകരണങ്ങളായി ഉപയോഗിച്ചുതുടങ്ങി. പൊള്ളോക്കിന്റെ പെയിന്റ് കോരിഒഴിക്കുന്നതും തുളുമ്പുന്നതുമായ ശൈലി ആണ് ആക്ഷന്‍ പെയിന്റിംഗ് എന്ന പദത്തിന്റെ ഉല്‍പ്പത്തിക്കു കാരണം എന്ന് വിശ്വസിക്കപ്പെടുന്നു.

ചിത്രനിര്‍മ്മാണത്തിന്റെ പാതയില്‍ പൊള്ളോക്ക് രൂപകരമായ പ്രതിനിധാനത്തില്‍ നിന്ന് (figurative representation) മാറി, ഈസലും ബ്രഷും ഉപയോഗിക്കുന്ന പാശ്ചാത്യ സമ്പ്രദായത്തെ അദ്ദേഹം വെല്ലുവിളിച്ചു. കൈയും കൈത്തണ്ടയും മാത്രം ചിത്രം വരക്കാന്‍ ഉപയോഗിക്കുന്നതിനെയും പൊള്ളോക്ക് എതിര്‍ത്തു. 1956-ല്‍ റ്റൈം മാസിക പൊള്ളോക്കിന്റെ സവിശേഷ ചിത്രരചനാശൈലിയുടെ ഭലമായി പൊള്ളോക്കിനെ ജാക്ക് ദ് ഡ്രിപ്പര്‍ എന്ന് വിളിച്ചു.

| എന്റെ പെയിന്റിംഗ് ഈസലില്‍ നിന്ന് വരുന്നില്ല. നീട്ടിനിവര്‍ത്താത്ത കാന്‍വാസ് തറയിലെ കട്ടി പ്രതലത്തില്‍ ഉറപ്പിക്കുവാനാണ് എനിക്കിഷ്ടം. എനിക്ക് ഒരു കട്ടിയുള്ള പ്രതലത്തിന്റെ പ്രതിരോധം വേണം. തറയില്‍ ഞാന്‍ കൂടുതല്‍ അനായാസവാനാണ്. എനിക്ക് ചിത്രത്തോട് കൂടുതല്‍ അടുത്തായി തോന്നുന്നു, ഞാന്‍ ചിത്രത്തിന്റെ ഭാഗമാണെന്ന് തോന്നുന്നു, കാരണം ഈ രീതിയില്‍ എനിക്ക് ചിത്രത്തിനു ചുറ്റും നടക്കാം, നാലു വശത്തുനിന്നും വരക്കാം, അക്ഷരാര്‍ത്ഥത്തില്‍ ചിത്രത്തില്‍ ആവാം. |

Pollock's വണ്‍: നമ്പ്ര 31, 1950 എന്ന ചിത്രം ന്യൂയോര്‍ക്ക് സിറ്റിയിലെ മ്യൂസിയം ഓഫ് മോഡേണ്‍ ആര്‍ട്ടിന്റെ ഒരു മതില്‍ മുഴുവന്‍ നിറഞ്ഞുനില്‍ക്കുന്നു

ഞാന്‍ ചിത്രകാരന്മാരുടെ സാധാരണ ഉപകരണങ്ങളായ ഈസല്‍, ചായക്കൂട്ട്, ബ്രഷുകള്‍ തുടങ്ങിയവയില്‍ നിന്ന് കൂടുതല്‍ കൂടുതല്‍ അകന്നുകൊണ്ടിരിക്കുന്നു. ഞാന്‍ വടി, കോരി, ഒലിക്കുന്ന പെയിന്റ്, അല്ലെങ്കില്‍ കട്ടിയുള്ള പെയിന്റ് (ഇമ്പാ‍സ്റ്റോ), തുടങ്ങിയവ മണ്ണ്, കണ്ണാടി, അല്ലെങ്കില്‍ മറ്റ് വസ്തുക്കള്‍ എന്നിവ ഉപയോഗിക്കാന്‍ താല്പര്യപ്പെടുന്നു.

ഞാന്‍ എന്റെ ചിത്രത്തില്‍ ആയിരിക്കുമ്പോള്‍ ഞാന്‍ എന്താണ് ചെയ്യുന്നതെന്ന് ഞാന്‍ തന്നെ അറിയുന്നില്ല. ഒരു പരിചയപ്പെടല്‍ സമയം കഴിയുമ്പോള്‍ മാത്രമേ ഞാന്‍ എന്താണ് ചെയ്തതെന്ന് ഞാന്‍ അറിയുന്നുള്ളൂ. എനിക്ക് മാറ്റങ്ങള്‍ വരുത്തുന്നതിനോ ചിത്രം നശിപ്പിക്കും എന്നോ ഭയം ഇല്ല. ചിത്രത്തിന് അതിന്റേതായ ഒരു ജീവിതം ഉണ്ട്. ഞാന്‍ അതിനെ വളരാന്‍ സമ്മതിക്കുന്നു. എനിക്ക് ചിത്രവുമായി ഉള്ള ബന്ധം നഷ്ടപ്പെടുമ്പോള്‍ മാത്രമേ ചിത്രം അലങ്കോലം ആവുന്നുള്ളൂ. അല്ലെങ്കില്‍ അവിടെ ഒരു സമജ്ഞത ഉണ്ട്, ഒരു അനായാസമായ കൊടുക്കല്‍ വാങ്ങല്‍, ചിത്രം ഒടുവില്‍ മനോഹരമായി വരുന്നു

## [തിരുത്തുക] പ്രമാണാധാരസൂചി

## [തിരുത്തുക] കുറിപ്പുകള്‍

Retrieved from "http://ml.wikipedia.org../../../%E0%B4%9C/%E0%B4%BE/%E0%B4%95/%E0%B4%9C%E0%B4%BE%E0%B4%95%E0%B5%8D%E0%B4%B8%E0%B4%A3%E0%B5%8D%E2%80%8D_%E0%B4%AA%E0%B5%8A%E0%B4%B3%E0%B5%8D%E0%B4%B3%E0%B5%8B%E0%B4%95%E0%B5%8D%E0%B4%95%E0%B5%8D.html"

സൂചികകള്‍: ചിത്രകല | ജീവചരിത്രം

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- العربية
- Català
- Česky
- Dansk
- Deutsch
- English
- Eesti
- Ελληνικά
- Español
- Esperanto
- Euskara
- فارسی
- Français
- Hrvatski
- Ido
- Bahasa Indonesia
- Íslenska
- Italiano
- עברית
- ქართული
- Lëtzebuergesch
- Lietuvių
- Limburgs
- Magyar
- Nederlands
- 日本語
- ‪Norsk (bokmål)‬
- Occitan
- Polski
- Português
- Română
- Русский
- Shqip
- Сибирской
- Simple English
- Slovenčina
- Српски / Srpski
- Srpskohrvatski / Српскохрватски
- Suomi
- Svenska
- Türkçe
- 中文